RAZDJEL: 109

GLAVA: 10985 OPĆINSKO DRŽAVNO ODVJETNIŠTVO U BJELOVARU

OIB: 57370630720

RKP: 4500

OBRAZLOŽENJE OPĆEG DIJELA GODIŠNJEG IZVJEŠTAJA

O IZVRŠENJU FINANCIJSKOG PLANA

ZA 2024. GODINU

PRIHODI I PRIMICI

Ukupni prihodi za 2024. godinu planirani su u iznosu 1.828.897,00 eura, a izvršenje proračuna za 2024. godinu iznosi 1.828.718,79 eura odnosno 99,94%. Postotak izvršenja izvora 11 - opći prihodi i primici koji se odnose na prihode iz nadležnog proračuna je 99,92 %, a izvršenje izvora 31 – vlastiti prihodi koji se odnose se na naplatu usluga fotokopiranja je 115,55% uz napomenu da vlastiti prihodi čine tek 0,046% ukupnih prihoda.

RASHODI I IZDACI

Ukupni rashodi u 2024. godini planirani su u iznosu 1.828.897,00 eura, a ostvareni su u iznosu 1.827.718,79 eura odnosno 99,94%. U odnosu na 2023. godinu radi se o povećanju od 36,89% od čega se najveći dio odnosi na povećanje rashoda za zaposlene.

Rashodi za zaposlene u 2024. godini ostvareni su u postotku od 99,98% u odnosu na planirano no u odnosu na izvršenje za 2023. godinu veći su za 40,05% dijelom zbog povećanja koeficijenata i osnovice za obračun pravosudnih dužnosnika i plaća državnih službenika i namještenika, te privremenih dodataka na plaću državnih službenika i namještenika do ožujka 2024. i nakon toga primjene Uredbe o nazivima radnih mjesta, uvjetima za raspored i koeficijentima za obračun plaće u državnoj službi. Drugim dijelom povećanje je zbog ispražnjenih radnih mjesta u drugoj polovici 2022. godine i sa 01.01.2023. godine koja su popunjena tek poslije 01.06.2023. godine (jedan zamjenik, jedan voditelj pisarnice, jedan upisničar). Zbog povećanja plaća službenika i namještenika i rashodi za plaće za prekovremeni rad su veće za 84,35% u odnosu na prošlogodišnje izvršenje proračuna, a i ostali rashodi za zaposlene su povećani za 67,16% najvećim dijelom zbog izmjene Zakona o plaći i drugim materijalnim pravima pravosudnih dužnosnika kojima su im priznata određena materijalna prava kao službenicima i namještenicima.

Materijalni rashodi ostvareni su u postotku 99,74% u odnosu na planirano za 2024. godine. U odnosu na izvršenje 2023. godine radi se o povećanju od 24,21% koje se većim dijelom odnosi na intelektualne usluge koje čine preko 66% ukupnih materijalnih rashoda čije povećanje od 30,17% dijelom je zbog većeg broja predmeta u kojima je bilo potrebno naložiti vještačenje, a dijelom jer je tek krajem 2023. godine došlo do izražaja utjecaj povećanja boda iz odvjetničke tarife za 50% te povećanje postotka koji se isplaćuje odvjetnicima po službenoj dužnosti sa 30% na 50%. Znatnije povećanje izvršenja u odnosu na izvršenje 2023. vidljivo je i na usluge telefona i pošte, a odnosi se na povećanje zbog novog ugovora sklopljenog na temelju OS sa HP – Hrvatska pošta d.d. od 01.03.2024. koji je nepovoljniji u odnosu na prethodni za 40%.

Financijski rashodi – bankarske usluge i usluge platnog prometa za 2024. godinu su u odnosu na 2023. godinu veći za 37,35% zbog promjene načina plaćanja računa preko žiro-računa ODO u Bjelovaru otvorenog kod HPB. Zatezne kamate odnose se na kamate na uplaćeni doprinos za mirovinsko osiguranje za staž osiguranja s povećanim trajanjem.

Rashodi za nabavu nefinancijske imovine ostvareni su u postotku od 99,98% u odnosu na planirano, a odnose se na rate za nabavu službenog automobila u iznosu 2.415,55 eura.

Prijenosa sredstava

Prijenosa sredstava iz prethodne godine nije bilo.

U Bjelovaru, 26. ožujka 2025.

 OPĆINSKI DRŽAVNI ODVJETNIK

 Krešimir Skrba

RAZDJEL: 109

GLAVA: 10985 OPĆINSKO DRŽAVNO ODVJETNIŠTVO U BJELOVARU

OIB: 57370630720

RKP: 4500

OBRAZLOŽENJE POSEBNOG DIJELA GODIŠNJEG IZVJEŠTAJA

O IZVRŠENJU FINANCIJSKOG PLANA

ZA 2024. GODINU

PLAĆE I DOPRINOSI

U 2024. godini isplaćene su plaće za 17 pravosudnih dužnosnika, 27 službenika (od kojih su 3 državnoodvjetnička savjetnika i 1 državnoodvjetnički vježbenik) i 3 namještenika.

OSTALI RASHODI ZA ZAPOSLENE

U 2024. godini isplaćeno je šest jubilarnih nagrada, jedna otpremnina, dvije pomoći za novorođeno dijete, uskrsnica, regres, božićnica i dar za djecu za 2024. godinu.

NAKNADE ZA PRIJEVOZ

U 2024. godini isplaćivane su naknade za prijevoz za 27 zaposlenika. Naknade za prijevoz su preko 14,3% ukupnih materijalnih rashoda.

MATERIJALNI RASHODI

U 2024. godini materijalni rashodi su bili uglavnom u okviru rebalansom planiranih sredstava.

RASHODI ZA NABAVU NEFINANCIJSKE IMOVINE

odnose se na rate za nabavu službenog automobila u iznosu 2.415,55 eura.

U Bjelovaru, 26. ožujka 2025.

 OPĆINSKI DRŽAVNI ODVJETNIK

 Krešimir Skrba